
R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455 
______________________________________________________________________________

PROIECT
NR.  8923/22.11.2022
H O T Ă R Â R E A  
privind exprimarea acordului pentru încheierea unui contract de cesiune privitor la
Contractul de concesiune nr. 584/21.01.1993

        Consiliul Local al Comunei Orlat, Judeţul Sibiu, întrunit în şedinţă ordinară la data de  28.11.2022, 

                    În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,          
                    Ţinând seama de Contractul de concesiune nr. 584/21.01.1993, contractul de vânzare nr. 715/14 septembrie 2022, declaraţia nr. 8887/21.11.2022 a asociaților SC BODNAR&CO SNC, dl. Bodnar Alexandru și dna. Bodnar Cecilia – Felicia , declaraţia nr. 8888/21.11.2022 a domnului Hanza Stelian, extrasul de Carte funciară pentru CF 102488 Orlat (nr. CF vechi 4299)  nr. top 160/1/1/1/2,
                           Luând în considerare referatul de aprobare a proiectului de hotărâre , proiectul de hotărâre  iniţiat de către primarul Comunei Orlat prin care se proprune Consiliului Local încheierea unui contract de cesiune privitor la Contractul de concesiune nr. 584/21.01.1993 precum şi raportul de specialitate întocmit în acest sens,
                   Ţinând seama de dispoziţiile art. 41 din Legea 50/1991 privind autorizarea executării lucrărilor de construcţii, republicată.
                    Luând în considerare prevederile art. 12 alin. 4 şi art. 13 alin. 1 din Ordinul 700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară
                   Având în vedere prevederile art. 1315 – 1320 din Legea nr. 287/2009 privind Codul civil – republicată,

                   Având avizul comisiilor de specialitate constituite la nivelul autorităţii deliberative din Comuna Orlat , 


                  Având în vedere prevederile art. 129 alin. 2 lit. c şi alin. 6 lit. b , art. 133 alin. 1, art. 139 alin. 1 din O.U.G. nr. 57/2019 privind Codul administrativ , cu modificările şi completările ulterioare,          
H O T Ă R Ă Ş T E :
Art. 1 :     Se aprobă încheierea unui contract de cesiune între Consiliul local al Comunei Orlat  , în calitate de contractant cedat, SC BODNAR&CO SNC , cu sediul social în Municipiul Sibiu , str. Rusciorului , bloc 18 . ap. 15 , înregistrată la Oficiul Registrului Comerțului de pe lângă Tribunalul Sibiu sub nr. J32/186/30.01.1992 având Cod Unic de Înregistrare RO788538 reprezentată de asociații și administratorii Bodnar Alexandru , cu domiciliul în Municipiul Sibiu, date cu caracter personal  și Bodnar Cecilia - Felicia cu domiciliul în Municipiul Sibiu , date cu caracter personal  , în calitate de cedent şi domnul Hanza Stelian,  cu domiciliul în sat  Orlat , Comuna Orlat, date cu caracter personal  ,  Sibiu, în calitate de cesionar, prin care cesionarul preia de la cedent toate drepturile şi obligaţiile pe care cedentul le deţine în cadrul Contractului de concesiune nr. 584/21.01.1993, act care are drept contractanţi iniţiali pe concedent Consiliul Local al Comunei Orlat şi concesionar pe SC Express Service SRL. 
Art. 2 :      Concesionarul cesionar domnul Hanza Stelian, preia toate datoriile scadente la data de 31.12.2022 pe care concesionarul cedent SC BODNAR&CO SNC le are faţă de bugetul local al Comunei Orlat în baza contractului de concesiune nr. 584/21.01.1993 şi pe care se obligă să le achite integral până la data încheierii contractului de cesiune, dar nu mai târziu de 01.12.2022.
Art. 3 (1): Odată cu contractul de cesiune se va încheia şi un act adiţional cu concesionarul domnul Hanza Stelian  prin care va fi reglementată situaţia bunurilor la încetarea concesiunii .
            (2):  Neîndeplinirea obligaţiei asumate conform art.2 şi/sau refuzul concesionarului de a semna
actul adiţional stabilit conform art.3 alin.(1) conduce la imposibilitatea încheierii contractului de cesiune şi la revocarea hotărârii .
Art. 4 (1):  Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general al comunei Orlat.

            (2): Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat.

            (3): Cu ducerea la îndeplinire a prevederilor prezentei hotărâri, inclusiv cu semnarea contractului de cesiune şi cu actul adiţional în numele şi pe seama Consiliului Local al Comunei Orlat se împuterniceşte dl. Gâţă Aurel , primarul Comunei Orlat.

